CELEX: 62005CO0233
Language: da
Date: 2006-06-01 00:00:00
Title: Kendelse afsagt af Domstolens Sjette Afdeling den 1. juni  2006. # V.O.F. Dressuurstal Jespers mod Inspecteur van de Belastingdienst/Zuidwest/kantoor Breda van de rijksbelastingdienst. # Anmodning om præjudiciel afgørelse: Gerechtshof 's-Hertogenbosch - Nederlandene. # Sjette momsdirektiv - lønarbejde - begrebet »fremstillet gode« - hest, der dresseres og trænes - afgiftens forfald. # Sag C-233/05.

Domstolens kendelse (Sjette Afdeling) af 1. juni 2006 – V.O.F. Dressuurstal Jespers
      (sag C-233/05)
      »Sjette momsdirektiv – lønarbejde – begrebet »fremstillet gode« – hest, der dresseres og trænes – afgiftens forfald«
      1.                     Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – levering
            af goder – lønarbejde [Rådets direktiv 77/388, art. 5, stk. 5, litra a)] (jf. præmis 31-33 og domskonkl. 1)
      2.                     Fiskale bestemmelser – harmonisering af lovgivningerne – omsætningsafgifter – det fælles merværdiafgiftssystem – afgiftspligtens
            indtræden og afgiftens forfald (Rådets direktiv 77/388, art. 10, stk. 2) (jf. præmis 36-38 og domskonkl. 2)
      Angående
      
         Anmodning om præjudiciel afgørelse – Gerechtshof te ‘s-Hertogenbosch – fortolkning af artikel 5, stk. 7, litra a), i Rådets
                  sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles
                  merværdiafgiftssystem: ensartet beregningsgrundlag (EFT L 145, s. 1) – utrænet hest, der optrænes til et bestemt formål –
                  hest, der uddannes til en ridehest, der efter en specifik træning er i stand til at deltage i konkurrencer på et højere niveau
                  – i begge tilfælde: Er der tale om frembringelse af et nyt gode? – betydningen af en objektiv og målbar forandring af hesten
                  og af, om formålet nås – afgiftsbetaling på grundlag af periodiske erklæringer.
               
            Konklusion 
      
         
                   
               
               
                  
               
               
                  Artikel 5, stk. 5, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning
                     om omsætningsafgifter – det fælles merværdiafgiftssystem: ensartet beregningsgrundlag, som ændret ved Rådets direktiv 94/76/EF
                     af 22. december 1994 ved indførelse af overgangsforanstaltninger vedrørende merværdiafgifter i anledning af udvidelsen af
                     Den Europæiske Union den 1. januar 1995, skal fortolkes således, at der ikke foreligger lønarbejde, når en hest trænes med
                     henblik på at gøre den anvendelig som ridehest eller som dresseret hest og til deltagelse i konkurrencer, og at en sådan hest
                     under disse omstændigheder ikke kan anses for et fremstillet gode.
                  
               
            
         
                   
               
               
                  
               
               
                  Tidspunktet for forfald af merværdiafgiften af de beløb, der periodisk indgår som vederlag for de tjenesteydelser, som træning
                     og dressur af heste udgør, afgøres efter de betingelser, der er fastsat i sjette direktivs artikel 10, stk. 2.